title: Sklep Komisije z dne 17. maja 2019 o ustanovitvi strokovne skupine Komisije o bruto nacionalnem dohodku (Besedilo velja za EGP.)

text:
                  21.5.2019

                  SL

                  Uradni list Evropske unije

                  C 174/5

         SKLEP KOMISIJE
         z dne 17. maja 2019
         o ustanovitvi strokovne skupine Komisije o bruto nacionalnem dohodku
         (Besedilo velja za EGP)
         (2019/C 174/06)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju naslednjega:

                     (1)

                     V skladu s členom 338 Pogodbe o delovanju Evropske unije Evropski parlament in Svet sprejmeta ukrepe za pripravo statistike, kadar je to potrebno za izvajanje dejavnosti Unije.

                     (2)

                     V skladu s členom 4 Uredbe (EU) 2019/516 Evropskega parlamenta in Sveta (1) mora Komisija ustanoviti uradno strokovno skupino, sestavljeno iz predstavnikov vseh držav članic, ki ji predseduje predstavnik Komisije, da Komisiji svetuje in izrazi svoje mnenje v zvezi s primerljivostjo, zanesljivostjo in izčrpnostjo izračunov bruto nacionalnega dohodka (BND), proučuje vsebine glede izvajanja Uredbe (EU) 2019/516 ter izdaja letna mnenja o primernosti podatkov o BND, ki jih predložijo države članice za namene lastnih sredstev.

                     (3)

                     Zato je treba ustanoviti skupino strokovnjakov (strokovna skupina za BND) za področje BND ter opredeliti njene naloge, njeno strukturo in delovanje.

                     (4)

                     Strokovna skupina za BND bi morala vsako leto izraziti mnenje o primernosti podatkov o BND, ki jih države članice letno predložijo za uporabo v sistemu virov lastnih sredstev Evropske unije.

                     (5)

                     Strokovno skupino za BND bi morali sestavljati strokovnjaki za nacionalne račune nacionalnih statističnih organov v državah članicah.

                     (6)

                     Za člane strokovne skupine za BND bi bilo treba določiti pravila o razkrivanju informacij.

                     (7)

                     Osebne podatke bi bilo treba obdelovati v skladu z Uredbo (EU) 2018/1725 Evropskega parlamenta in Sveta (2) –

               SKLENILA:

            Člen 1
            Predmet urejanja
            Ustanovi se strokovna skupina Komisije za bruto nacionalni dohodek (v nadaljnjem besedilu: strokovna skupina za BND).

            Člen 2
            Naloge
            Naloge strokovne skupine za BND so:

                        (a)

                        svetovanje Komisiji in izražanje mnenj, brez poseganja v člen 2(3) Uredbe (EU) št. 549/2013 Evropskega parlamenta in Sveta (3), v zvezi s primerljivostjo, zanesljivostjo in izčrpnostjo izračunov BND;

                        (b)

                        proučitev vsebin v zvezi z izvajanjem Uredbe (EU) 2019/516;

                        (c)

                        letna proučitev podatkov, poslanih v skladu s členom 2(2) Uredbe (EU) 2019/516, in poročila, predloženega v skladu s členom 2(3) navedene uredbe v zvezi z viri in metodami za izračun BND in njegovih komponent. Navedena letna proučitev je podlaga za mnenje strokovne skupine za BND o primernosti podatkov o BND držav članic za namene lastnih sredstev, kar zadeva zanesljivost, primerljivost in izčrpnost. V navedenem mnenju so navedeni glavni dokumenti, na katerih temelji proučitev;

                        (d)

                        pomoč Komisiji pri pripravi zakonodajnih predlogov in političnih pobud o uskladitvi bruto nacionalnega dohodka po tržnih cenah;

                        (e)

                        pomoč Komisiji pri pripravi delegiranih aktov, ki se sprejmejo v skladu z Uredbo (EU) 2019/516;

                        (f)

                        pomoč Komisiji pri zgodnji pripravi izvedbenih aktov, ki se sprejmejo v skladu z Uredbo (EU) 2019/516, pred predložitvijo Odboru za evropski statistični sistem v skladu z Uredbo (EU) št. 182/2011 Evropskega parlamenta in Sveta (4);

                        (g)

                        spodbujanje izmenjave izkušenj in dobrih praks na področju usklajevanja bruto nacionalnega dohodka po tržnih cenah;

                        (h)

                        svetovanje Komisiji glede vprašanj v zvezi s politikami za revizijo podatkov o BND.

            Člen 3
            Posvetovanje
            Komisija se lahko posvetuje s strokovno skupino za BND o kateri koli zadevi, ki se tiče bruto nacionalnega dohodka.

            Člen 4
            Članstvo

               1.   Člani so nacionalni statistični organi držav članic iz člena 5(1) Uredbe (ES) št. 223/2009 Evropskega parlamenta in Sveta (5).

               2.   Nacionalni statistični organi držav članic imenujejo svoje predstavnike in zagotovijo, da njihovi predstavniki prispevajo visoko raven strokovnega znanja pri pripravi nacionalnih računov.

            Člen 5
            Predsednik
            Strokovni skupini za BND predseduje predstavnik Komisije (Eurostat).

            Člen 6
            Delovanje

               1.   Strokovna skupina za BND deluje na zahtevo Komisije (Eurostata) v skladu s horizontalnimi pravili Komisije o strokovnih skupinah (6) (v nadaljnjem besedilu: horizontalna pravila).

               2.   Sestanki skupine načeloma potekajo v prostorih Komisije.

               3.   Komisija (Eurostat) zagotovi tajniške storitve. Uradniki iz drugih služb Komisije, ki jih postopki zanimajo, se lahko udeležijo sestankov skupine in podskupin.

               4.   V dogovoru s Komisijo (Eurostatom) lahko skupina z navadno večino svojih članov odloči, da bodo njene razprave javne.

               5.   Zapisnik, ki povzema razpravo o vsaki točki dnevnega reda in mnenja strokovne skupine za BND, je smiseln in popoln. Zapisnik sestavi sekretariat, zanj pa je odgovoren predsednik.

               6.   Strokovna skupina za BND po možnosti soglasno sprejema svoja mnenja, priporočila ali poročila.

               7.   V primeru glasovanja se o izidu glasovanja odloča z navadno večino članov. Člani, ki so glasovali proti ali so se vzdržali, imajo pravico do tega, da se mnenju, priporočilu ali poročilu priloži dokument, ki povzema razloge za njihovo stališče.

            Člen 7
            Podskupine
            Komisija (Eurostat) lahko na podlagi mandata, ki ga določi Komisija, ustanovi podskupine za proučitev posebnih vprašanj. Podskupine delujejo v skladu s horizontalnimi pravili in poročajo strokovni skupini za BND. Razpustijo se takoj, ko izpolnijo svoj mandat.

            Člen 8
            Povabljeni strokovnjaki
            Komisija (Eurostat) lahko na ad hoc osnovi povabi strokovnjake s posebnim strokovnim znanjem v zvezi z zadevo na dnevnem redu, da sodelujejo pri delu strokovne skupine za BND ali podskupin.

            Člen 9
            Opazovalci

               1.   Organizacijam ali javnim subjektom, ki niso organi držav članic, se lahko z neposrednim povabilom dodeli status opazovalcev v skladu s horizontalnimi pravili.

               2.   Organizacije ali javni subjekti s statusom opazovalca imenujejo svoje predstavnike.

               3.   Opazovalcem in njihovim predstavnikom lahko predsedujoči dovoli, da sodelujejo v razpravah strokovne skupine za BND in prispevajo strokovno znanje. Vendar nimajo glasovalne pravice in ne sodelujejo pri pripravi priporočil ali nasvetov strokovne skupine za BND.

            Člen 10
            Poslovnik
            Na predlog Komisije (Eurostat) in v dogovoru z njo strokovna skupina za BND z navadno večino svojih članov sprejme svoj poslovnik na podlagi standardnega poslovnika za strokovne skupine v skladu s horizontalnimi pravili.

            Člen 11
            Poslovna skrivnost in ravnanje s tajnimi podatki

               1.   Člani strokovne skupine za BND in njihovi predstavniki ter povabljeni strokovnjaki in opazovalci spoštujejo obveznost varovanja poslovne skrivnosti, ki v skladu s Pogodbama in njunimi izvedbenimi pravili velja za vse člane institucij in njihovo osebje, ter varnostne predpise Komisije v zvezi z varovanjem tajnih podatkov Unije iz sklepov Komisije (EU, Euratom) 2015/443 (7) in 2015/444 (8). Če teh obveznosti ne spoštujejo, lahko Komisija sprejme vse ustrezne ukrepe.

               2.   Člani strokovne skupine za BND in njihovi predstavniki ter povabljeni strokovnjaki in opazovalci spoštujejo statistično zaupnost iz Uredbe (ES) št. 223/2009 in zlasti člena 20 (varstvo zaupnih podatkov) Uredbe.

            Člen 12
            Preglednost

               1.   Strokovna skupina za BND se vpiše v register strokovnih skupin Komisije in drugih podobnih subjektov (v nadaljnjem besedilu: register strokovnih skupin). Imena organov držav članic in imena opazovalcev se objavijo v registru strokovnih skupin.

               2.   Vsi zadevni dokumenti, vključno z dnevnimi redi, zapisniki in pisnimi prispevki udeležencev, so po sestankih na voljo prek povezave z registra strokovnih skupin na posebno spletišče. Do namenskih spletišč se lahko dostopa brez registracije uporabnikov ali kakršnih koli drugih omejitev. Dnevni red se objavi pravočasno pred sestankom, temu pa sledi pravočasna objava zapisnika. Izjeme glede objave so predvidene le v primeru, ko se šteje, da bi razkritje dokumenta oslabilo varstvo javnega ali zasebnega interesa, kakor je opredeljeno v členu 4 Uredbe Evropskega parlamenta in Sveta (ES) št. 1049/2001 (9).

            Člen 13
            Sejnine

               1.   Sodelujoči v dejavnostih strokovne skupine za BND za svoje storitve niso plačani.

               2.   Komisija lahko povrne potne stroške in stroške bivanja, ki jih imajo udeleženci pri opravljanju dejavnosti v okviru strokovne skupine za BND in podskupin, v skladu z veljavnimi določbami Komisije in v mejah razpoložljivih odobrenih sredstev, dodeljenih službam Komisije v okviru letnega postopka razporeditve sredstev.

            V Bruslju, 17. maja 2019

                  Za Komisijo

               Marianne THYSSEN

            (1)  Uredba (EU) 2019/516 Evropskega parlamenta in Sveta z dne 19. marca 2019 o uskladitvi bruto nacionalnega dohodka po tržnih cenah in razveljavitvi Direktive Sveta 89/130/EGS, Euratom in Uredbe Sveta (ES, Euratom) št. 1287/2003 (Uredba BND) (UL L 91, 29.3.2019, str. 19).

            (2)  Uredba (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št. 45/2001 in Sklepa št. 1247/2002/ES (UL L 295, 21.11.2018, str. 39).

            (3)  Uredba (EU) št. 549/2013 Evropskega parlamenta in Sveta z dne 21. maja 2013 o Evropskem sistemu nacionalnih in regionalnih računov v Evropski uniji (UL L 174, 26.6.2013, str. 1).

            (4)  Uredba (EU) št. 182/2011 Evropskega parlamenta in Sveta z dne 16. februarja 2011 o določitvi splošnih pravil in načel, na podlagi katerih države članice nadzirajo izvajanje izvedbenih pooblastil Komisije (UL L 55, 28.2.2011, str. 13).

            (5)  Uredba (ES) št. 223/2009 Evropskega parlamenta in Sveta z dne 11. marca 2009 o evropski statistiki (UL L 87, 31.3.2009, str. 164).

            (6)  Sklep Komisije C(2016) 3301 final z dne 30. maja 2016 o določitvi horizontalnih pravil o ustanovitvi in delovanju strokovnih skupin Komisije.

            (7)  Sklep Komisije (EU, Euratom) 2015/443 z dne 13. marca 2015 o varnosti v Komisiji (UL L 72, 17.3.2015, str. 41).

            (8)  Sklep Komisije (EU, Euratom) 2015/444 z dne 13. marca 2015 o varnostnih predpisih za varovanje tajnih podatkov EU (UL L 72, 17.3.2015, str. 53).

            (9)  Uredba Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije (UL L 145, 31.5.2001, str. 43). Izjeme so namenjene zaščiti javne varnosti, vojaških zadev, mednarodnih odnosov, finančne, denarne ali gospodarske politike, zasebnosti in celovitosti posameznika, poslovnih interesov, sodnih postopkov in pravnih nasvetov, inšpekcij/preiskav/revizij in postopka odločanja institucije.


Odločba Komisije z dne 22/05/2019 o razglasitvi združljivosti koncentracije s skupnim trgom (Zadeva št. COMP/M.9339 - Kennedy Wilson / AXA) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 29/10/2018 o razglasitvi združljivosti koncentracije s skupnim trgom (Zadeva št. COMP/M.9019 - Mars, Incorporated / AniCura TC AB) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 17/05/2019 o razglasitvi združljivosti koncentracije s skupnim trgom (Zadeva št. COMP/M.9300 - Tyson Foods, Inc. / European and Thai Businesses of BFR S.A.) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 27/09/2018 o razglasitvi združljivosti koncentracije s skupnim trgom (Zadeva št. COMP/M.8858 - The Boeing Company / Safran S.A.) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 23/05/2019 o razglasitvi združljivosti koncentracije s skupnim trgom (Zadeva št. COMP/M.9375 - Clearlake Capital Group, L.P., / Insight Venture Management LLC / Appriss Holdings) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 27/03/2019 o razglasitvi združljivosti koncentracije s skupnim trgom (Zadeva št. COMP/M.9276 - Sika AG / Financière Dry Mix Solutions SAS) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Političnega in varnostnega odbora (SZVP) 2019/908 z dne 29. maja 2019 o podaljšanju mandata vodje misije Evropske unije za krepitev pravne države na Kosovu (EULEX KOSOVO) (EULEX KOSOVO/1/2019)

text:
                  4.6.2019

                  SL

                  Uradni list Evropske unije

                  L 145/19

         SKLEP POLITIČNEGA IN VARNOSTNEGA ODBORA (SZVP) 2019/908
         z dne 29. maja 2019
         o podaljšanju mandata vodje misije Evropske unije za krepitev pravne države na Kosovu (*1) (EULEX KOSOVO) (EULEX KOSOVO/1/2019)
         POLITIČNI IN VARNOSTNI ODBOR JE –
         ob upoštevanju Pogodbe o Evropski uniji in zlasti tretjega odstavka člena 38 Pogodbe,
         ob upoštevanju Skupnega ukrepa Sveta 2008/124/SZVP z dne 4. februarja 2008 o misiji Evropske unije za krepitev pravne države na Kosovem (EULEX KOSOVO) (1) in zlasti člena 12(2) Skupnega ukrepa,
         ob upoštevanju naslednjega:

                     (1)

                     Na podlagi člena 12(2) Skupnega ukrepa 2008/124/SZVP je Politični in varnostni odbor (PVO) v skladu s tretjim odstavkom člena 38 Pogodbe pooblaščen za sprejemanje ustreznih odločitev z namenom političnega nadzora in strateškega vodenja misije Evropske unije za krepitev pravne države na Kosovu (EULEX KOSOVO), vključno z odločitvijo o imenovanju vodje misije.

                     (2)

                     Svet je 8. junija 2018 sprejel Sklep (SZVP) 2018/856 (2) o spremembi Skupnega ukrepa 2008/124/SZVP in podaljšanju trajanja misije EULEX KOSOVO do 14. junija 2020.

                     (3)

                     PVO je 20. julija 2016 sprejel Sklep (SZVP) 2016/1207 (3), s katerim je imenoval Alexandro PAPADOPOULOU za vodjo misije EULEX KOSOVO od 1. septembra 2016 do 14. junija 2017.

                     (4)

                     PVO je 13. junija 2017 sprejel Sklep (SZVP) 2017/1012 (4), s katerim je mandat Alexandre PAPADOPOULOU kot vodje misije EULEX KOSOVO podaljšal za obdobje od 15. junija 2017 do 14. junija 2018.

                     (5)

                     PVO je 5. junija 2018 sprejel Sklep (SZVP) 2018/869 (5), s katerim je mandat Alexandre PAPADOPOULOU kot vodje misije EULEX KOSOVO podaljšal za obdobje od 15. junija 2018 do 14. junija 2019.

                     (6)

                     Visoki predstavnik Unije za zunanje zadeve in varnostno politiko je 10. maja 2019 predlagal, da se Alexandri PAPADOPOULOU podaljša mandat vodje misije EULEX KOSOVO za obdobje od 15. junija 2019 do 31. decembra 2019 –

               SPREJEL NASLEDNJI SKLEP:

            Člen 1
            Mandat Alexandre PAPADOPOULOU kot vodje misije Evropske unije za krepitev pravne države na Kosovu (EULEX KOSOVO) se podaljša za obdobje od 15. junija 2019 do 31. decembra 2019.

            Člen 2
            Ta sklep začne veljati na dan sprejetja.

            V Bruslju, 29. maja 2019

                  Za Politični in varnostni odbor

                  Predsedujoča

               S. FROM-EMMESBERGER

            (*1)  To poimenovanje ne posega v stališča o statusu ter je v skladu z RVSZN 1244 (1999) in mnenjem Meddržavnega sodišča o razglasitvi neodvisnosti Kosova.

            (1)  UL L 42, 16.2.2008, str. 92.

            (2)  Sklep Sveta (SZVP) 2018/856 z dne 8. junija 2018 o spremembi Skupnega ukrepa 2008/124/SZVP o misiji Evropske unije za krepitev pravne države na Kosovu (EULEX KOSOVO) (UL L 146, 11.6.2018, str. 5).

            (3)  Sklep Političnega in varnostnega odbora (SZVP) 2016/1207 z dne 20. julija 2016 o imenovanju vodje misije Evropske unije za krepitev pravne države na Kosovu, EULEX KOSOVO (EULEX KOSOVO/1/2016) (UL L 198, 23.7.2016, str. 49).

            (4)  Sklep Političnega in varnostnega odbora (SZVP) 2017/1012 z dne 13. junija 2017 o podaljšanju mandata vodje misije Evropske unije za krepitev pravne države na Kosovu (EULEX KOSOVO) (EULEX KOSOVO/1/2017) (UL L 153, 16.6.2017, str. 27).

            (5)  Sklep Političnega in varnostnega odbora (SZVP) 2018/869 z dne 5. junija 2018 o podaljšanju mandata vodje misije Evropske unije za krepitev pravne države na Kosovu (EULEX KOSOVO/1/2018) (UL L 149, 14.6.2018, str. 24).


title: Sklep (EU, Euratom) 2019/918 predstavnikov vlad držav članic z dne 29. maja 2019 o imenovanju sodnikov Splošnega sodišča

text:
                  5.6.2019

                  SL

                  Uradni list Evropske unije

                  L 146/104

         SKLEP (EU, Euratom) 2019/918 PREDSTAVNIKOV VLAD DRŽAV ČLANIC
         z dne 29. maja 2019
         o imenovanju sodnikov Splošnega sodišča
         PREDSTAVNIKI VLAD DRŽAV ČLANIC EVROPSKE UNIJE SO –
         ob upoštevanju Pogodbe o Evropski uniji in zlasti člena 19 Pogodbe,
         ob upoštevanju Pogodbe o delovanju Evropske unije in zlasti členov 254 ter 255 Pogodbe,
         ob upoštevanju Pogodbe o ustanovitvi Evropske skupnosti za atomsko energijo in zlasti člena 106a(1) Pogodbe,
         ob upoštevanju naslednjega:

                     (1)

                     Mandati 23 sodnikov Splošnega sodišča se iztečejo 31. avgusta 2019.

                     (2)

                     Med drugim je v členu 48 Protokola št. 3 o Statutu Sodišča Evropske unije, kakor je bil spremenjen z Uredbo (EU, Euratom) 2015/2422 Evropskega parlamenta in Sveta (1), določeno, da ima Splošno sodišče od 1. septembra 2019 dva sodnika na državo članico. V točki (c) člena 2 navedene uredbe je določeno, da se mandat petih od devetih dodatnih sodnikov, ki so imenovani s 1. septembrom 2019, izteče 31. avgusta 2025.

                     (3)

                     Zato bi bilo treba izvesti imenovanja na ta mesta za obdobje od 1. septembra 2019 do 31. avgusta 2025.

                     (4)

                     Predlagano je bilo, da se obnovijo mandati Eugèna BUTTIGIEGA, Anthonyja COLLINSA, Ramone FRENDO, Colma MAC EOCHAIDHA, Jana PASSERJA in Vesne TOMLJENOVIĆ.

                     (5)

                     Za prvi mandat sodnika Splošnega sodišča so bili predlagani Petra ŠKVAŘILOVÁ-PELZL, Johannes LAITENBERGER, Gabriele STEINFATT, José MARTÍN Y PÉREZ DE NANCLARES, Miguel SAMPOL PUCURULL, Tamara PERIŠIN in Rimvydas NORKUS, pri čemer slednji nadomesti sodnika, ki ga je predlagala Republika Litva v okviru delne zamenjave v sestavi Spošnega sodišča iz leta 2013, Egidijusa BIELIŪNASA.

                     (6)

                     Navedene kandidate bi bilo treba imenovati za prvi mandat sodnika Splošnega sodišča zaradi zamenjave Alfreda DITTRICHA, Ignacia ULLOA RUBIA, Leopolda CALVO-SOTELO IBÁÑEZ-MARTÍNA in Egidijusa BIELIŪNASA, ter za ta dodatna mesta iz točke (c) člena 2 Uredbe (EU, Euratom) 2015/2422.

                     (7)

                     V točki (c) člena 2 Uredbe (EU, Euratom) 2015/2422 je poleg tega določeno, da se mandat štirih od devetih dodatnih sodnikov, ki so imenovani s 1. septembrom 2019, izteče 31. avgusta 2022.

                     (8)

                     Za sodnika Splošnega sodišča je bil predlagan Iko NÕMM.

                     (9)

                     Odbor, ustanovljen na podlagi člena 255 Pogodbe o delovanju Evropske unije, je dal mnenje o ustreznosti Eugèna BUTTIGIEGA, Anthonyja COLLINSA, Ramone FRENDO, Johannesa LAITENBERGERJA, Colma MAC EOCHAIDHA, Joséja MARTÍNA Y PÉREZA DE NANCLARESA, Ike NÕMMA, Rimvydasa NORKUSA, Jana PASSERJA, Tamare PERIŠIN, Miguela SAMPOLA PUCURULLA, Petre ŠKVAŘILOVÁ-PELZL, Gabriele STEINFATT in Vesne TOMLJENOVIĆ za opravljanje nalog sodnika Splošnega sodišča –

               SPREJELI NASLEDNJI SKLEP:

            Člen 1

               1.   Za obdobje od 1. septembra 2019 do 31. avgusta 2025 se za sodnike Splošnega sodišča imenujejo:

                           —

                           Eugène BUTTIGIEG,

                           —

                           Anthony COLLINS,

                           —

                           Ramona FRENDO,

                           —

                           Johannes LAITENBERGER,

                           —

                           Colm MAC EOCHAIDH,

                           —

                           José MARTÍN Y PÉREZ DE NANCLARES,

                           —

                           Rimvydas NORKUS,

                           —

                           Jan PASSER,

                           —

                           Tamara PERIŠIN,

                           —

                           Miguel SAMPOL PUCURULL,

                           —

                           Petra ŠKVAŘILOVÁ-PELZL,

                           —

                           Gabriele STEINFATT,

                           —

                           Vesna TOMLJENOVIĆ.

               2.   Iko NÕMM se imenuje za sodnika Splošnega sodišča za obdobje od 1. septembra 2019 do 31. avgusta 2022.

            Člen 2
            Ta sklep začne veljati dan po objavi v Uradnem listu Evropske unije.

            V Bruslju, 29. maja 2019

                  Predsednik

               L. ODOBESCU

            (1)  Uredba (EU, Euratom) 2015/2422 Evropskega parlamenta in Sveta z dne 16. decembra 2015 o spremembi Protokola št. 3 o Statutu Sodišča Evropske unije (UL L 341, 24.12.2015, str. 14).


Odločba Komisije z dne 13/06/2019 o razglasitvi združljivosti koncentracije s skupnim trgom (Zadeva št. COMP/M.9323 - RheinEnergie AG / SPIE Deutschland & Zentraleuropa GmbH) v skladu z Uredbo Sveta (ES) št. 139/2004 (Besedilo v nemškem jeziku je edino verodostojno)


title: Sklep Političnega in varnostnega odbora (SZVP) 2019/1112 z dne 12. junija 2019 o imenovanju poveljnika sil EU v vojaški operaciji Evropske unije v južnem delu osrednjega Sredozemlja (operacija EUNAVFOR MED SOPHIA) in razveljavitvi Sklepa (SZVP) 2018/1219 (EUNAVFOR MED/1/2019)

text:
                  1.7.2019

                  SL

                  Uradni list Evropske unije

                  L 176/2

         SKLEP POLITIČNEGA IN VARNOSTNEGA ODBORA (SZVP) 2019/1112
         z dne 12. junija 2019
         o imenovanju poveljnika sil EU v vojaški operaciji Evropske unije v južnem delu osrednjega Sredozemlja (operacija EUNAVFOR MED SOPHIA) in razveljavitvi Sklepa (SZVP) 2018/1219 (EUNAVFOR MED/1/2019)
         POLITIČNI IN VARNOSTNI ODBOR JE –
         ob upoštevanju Pogodbe o Evropski uniji in zlasti člena 38 Pogodbe,
         ob upoštevanju Sklepa Sveta (SZVP) 2015/778 z dne 18. maja 2015 o vojaški operaciji Evropske unije v južnem delu osrednjega Sredozemlja (operacija EUNAVFOR MED SOPHIA) (1) in zlasti člena 6 Sklepa,
         ob upoštevanju naslednjega:

                     (1)

                     Svet je na podlagi člena 6(1) Sklepa (SZVP) 2015/778 Politični in varnostni odbor (PVO) pooblastil za sprejemanje sklepov o imenovanju poveljnika sil EU v operaciji EUNAVFOR MED SOPHIA (v nadaljnjem besedilu: poveljnik sil EU).

                     (2)

                     PVO je 23. avgusta 2018 sprejel Sklep (SZVP) 2018/1219 (2), s katerim je bil za poveljnika sil EU imenovan kontraadmiral (LH) Stefano TURCHETTO.

                     (3)

                     Poveljnik operacije EU v operaciji EUNAVFOR MED SOPHIA je priporočil, da se za novega poveljnika sil EU imenuje kontraadmiral (LH) Ettore SOCCI, ki naj bi 12. junija 2019 nasledil kontraadmirala (LH) Stefana TURCHETTA.

                     (4)

                     Vojaški odbor Evropske unije je 5. junija 2019 to priporočilo podprl.

                     (5)

                     Sklep (SZVP) 2018/1219 bi bilo treba razveljaviti.

                     (6)

                     V skladu s členom 5 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo –

               SPREJEL NASLEDNJI SKLEP:

            Člen 1
            Kontraadmiral (LH) Ettore SOCCI se z 12. junijem 2019 imenuje za poveljnika sil EU v vojaški operaciji Evropske unije v južnem delu osrednjega Sredozemlja (operacija EUNAVFOR MED SOPHIA).

            Člen 2
            Sklep (SZVP) 2018/1219 se razveljavi.

            Člen 3
            Ta sklep začne veljati 12. junija 2019.

            V Bruslju, 12. junija 2019

                  Za Politični in varnostni odbor

                  Predsednica

               S. FROM-EMMESBERGER

            (1)  UL L 122, 19.5.2015, str. 31.

            (2)  Sklep Političnega in varnostnega odbora (SZVP) 2018/1219 z dne 23. avgusta 2018 o imenovanju poveljnika sil EU v vojaški operaciji Evropske unije v južnem delu osrednjega Sredozemlja (operacija EUNAVFOR MED SOPHIA) in razveljavitvi Sklepa (SZVP) 2017/2432 (EUNAVFOR MED/1/2018) (UL L 226, 7.9.2018, str. 5).


title: Sklep Političnega in varnostnega odbora (SZVP) 2019/1113 z dne 19. junija 2019 o imenovanju poveljnika sil misije EU v misiji Evropske unije za vojaško usposabljanje v okviru SVOP v Srednjeafriški republiki (EUTM RCA) (EUTM RCA/1/2019)

text:
                  1.7.2019

                  SL

                  Uradni list Evropske unije

                  L 176/4

         SKLEP POLITIČNEGA IN VARNOSTNEGA ODBORA (SZVP) 2019/1113
         z dne 19. junija 2019
         o imenovanju poveljnika sil misije EU v misiji Evropske unije za vojaško usposabljanje v okviru SVOP v Srednjeafriški republiki (EUTM RCA) (EUTM RCA/1/2019)
         POLITIČNI IN VARNOSTNI ODBOR JE –
         ob upoštevanju Pogodbe o Evropski uniji in zlasti člena 38 Pogodbe,
         ob upoštevanju Sklepa Sveta (SZVP) 2016/610 z dne 19. aprila 2016 o misiji Evropske unije za vojaško usposabljanje v okviru SVOP v Srednjeafriški republiki (EUTM RCA) (1) in zlasti člena 5(1) Sklepa,
         ob upoštevanju naslednjega:

                     (1)

                     Svet je s Sklepom (SZVP) 2016/610 pooblastil Politični in varnostni odbor (PVO), da v skladu s členom 38 Pogodbe o Evropski uniji sprejme ustrezne odločitve o političnem nadzoru in strateškem vodenju EUTM RCA, vključno s sklepi o imenovanju naslednjih poveljnikov sil misije EU.

                     (2)

                     PVO je 19. decembra 2017 sprejel Sklep (SZVP) 2017/2439 (2), s katerim je za poveljnika sil misije EU za EUTM RCA imenoval brigadnega generala Hermínia TEODORA MAIA.

                     (3)

                     Vojaški odbor Evropske unije je 15. maja 2019 priporočil, naj se odobri imenovanje brigadnega generala Érica PELTIERA, ki bi na mestu poveljnika sil misije EU za EUTM RCA od 8. julija 2019 nasledil brigadnega generala Hermínia TEODORA MAIA.

                     (4)

                     V skladu s členom 5 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo –

               SPREJEL NASLEDNJI SKLEP:

            Člen 1
            Brigadni general Éric PELTIER se z 8. julijem 2019 imenuje za poveljnika sil misije EU v misiji Evropske unije za vojaško usposabljanje v okviru SVOP v Srednjeafriški republiki (EUTM RCA).

            Člen 2
            Ta sklep začne veljati na dan sprejetja.

            V Bruslju, 19. junija 2019

                  Za Politični in varnostni odbor

                  Predsednica

               S. FROM-EMMERSBERGER

            (1)  UL L 104, 20.4.2016, str. 21.

            (2)  Sklep Političnega in varnostnega odbora (SZVP) 2017/2439 z dne 19. decembra 2017 o imenovanju poveljnika sil misije EU v misiji Evropske unije za vojaško usposabljanje v okviru SVOP v Srednjeafriški republiki (EUTM RCA) (EUTM RCA/4/2017) (UL L 344, 23.12.2017, str. 40).


title: Sklep Sveta (SZVP) 2019/1114 z dne 28. junija 2019 o spremembi Sklepa 2013/354/SZVP o Policijski misiji Evropske unije za Palestinska ozemlja (EUPOL COPPS)

text:
                  1.7.2019

                  SL

                  Uradni list Evropske unije

                  L 176/5

         SKLEP SVETA (SZVP) 2019/1114
         z dne 28. junija 2019
         o spremembi Sklepa 2013/354/SZVP o Policijski misiji Evropske unije za Palestinska ozemlja (EUPOL COPPS)
         SVET EVROPSKE UNIJE JE –
         ob upoštevanju Pogodbe o Evropski uniji ter zlasti členov 42(4) in 43(2) Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Svet je 3. julija 2013 sprejel Sklep 2013/354/SZVP (1), s katerim se je Policijska misija Evropske unije za Palestinska ozemlja (EUPOL COPPS) nadaljevala tudi po 1. juliju 2013.

                     (2)

                     Svet je 29. junija 2018 sprejel Sklep (SZVP) 2018/942 (2) o spremembi Sklepa 2013/354/SZVP in podaljšanju EUPOL COPPS od 1. julija 2018 do 30. junija 2019.

                     (3)

                     Na podlagi strateškega pregleda EUPOL COPPS bi bilo treba EUPOL COPPS podaljšati za nadaljnjih dvanajst mesecev, in sicer do 30. junija 2020.

                     (4)

                     Sklep 2013/354/SZVP bi bilo zato treba ustrezno spremeniti.

                     (5)

                     Misija EUPOL COPPS se bo izvajala v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe –

               SPREJEL NASLEDNJI SKLEP:

            Člen 1
            Sklep 2013/354/SZVP se spremeni:

                        (1)

                        v členu 12(1) se doda naslednji pododstavek:
                        „Referenčni finančni znesek za kritje odhodkov, povezanih z EUPOL COPPS, v obdobju od 1. julija 2019 do 30. junija 2020 je 12 430 000 EUR.“;

                        (2)

                        v členu 15 se tretji odstavek nadomesti z naslednjim:
                        „Veljati preneha 30. junija 2020.“

            Člen 2
            Ta sklep začne veljati na dan sprejetja.
            Uporablja se od 1. julija 2019.

            V Bruslju, 28. junija 2019

                  Za Svet

                  Predsednik

               G. CIAMBA

            (1)  Sklep Sveta 2013/354/SZVP z dne 3. julija 2013 o Policijski misiji Evropske unije za Palestinska ozemlja (EUPOL COPPS) (UL L 185, 4.7.2013, str. 12).

            (2)  Sklep Sveta (SZVP) 2018/942 z dne 29. junija 2018 o spremembi Sklepa 2013/354/SZVP o Policijski misiji Evropske unije za Palestinska ozemlja (EUPOL COPPS) (UL L 166, 3.7.2018, str. 17).


title: Sklep Sveta (SZVP) 2019/1115 z dne 28. junija 2019 o spremembi Ukrepa 2005/889/SZVP o ustanovitvi Misije pomoči Evropske unije za mejni prehod Rafa (EU BAM Rafah)

text:
                  1.7.2019

                  SL

                  Uradni list Evropske unije

                  L 176/6

         SKLEP SVETA (SZVP) 2019/1115
         z dne 28. junija 2019
         o spremembi Ukrepa 2005/889/SZVP o ustanovitvi Misije pomoči Evropske unije za mejni prehod Rafa (EU BAM Rafah)
         SVET EVROPSKE UNIJE JE –
         ob upoštevanju Pogodbe o Evropski uniji ter zlasti členov 42(4) in 43(2) Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Svet je 25. novembra 2005 sprejel Skupni ukrep 2005/889/SZVP (1) o ustanovitvi Misije pomoči Evropske unije za mejni prehod Rafa (EU BAM Rafah).

                     (2)

                     Svet je 29. junija 2018 sprejel Sklep (SZVP) 2018/943 (2) o spremembi Skupnega ukrepa 2005/889/SZVP in njegovem podaljšanju do 30. junija 2019.

                     (3)

                     Na podlagi strateškega pregleda EU BAM Rafah bi bilo treba EU BAM Rafah podaljšati za nadaljnjih dvanajst mesecev, in sicer do 30. junija 2020.

                     (4)

                     Skupni ukrep 2005/889/SZVP bi bilo zato treba ustrezno spremeniti.

                     (5)

                     Misija EU BAM Rafah se bo izvajala v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe –

               SPREJEL NASLEDNJI SKLEP:

            Člen 1
            Skupni ukrep 2005/889/SZVP se spremeni:

                        (1)

                        v členu 13(1) se doda naslednji pododstavek:
                        „Referenčni finančni znesek za kritje odhodkov, povezanih z misijo EU BAM Rafah, za obdobje od 1. julija 2019 do 30. junija 2020 znaša 2 150 000 EUR.“;

                        (2)

                        v členu 16 se drugi odstavek nadomesti z naslednjim:
                        „Veljati preneha 30. junija 2020.“

            Člen 2
            Ta sklep začne veljati na dan sprejetja.
            Uporablja se od 1. julija 2019.

            V Bruslju, 28. junija 2019

                  Za Svet

                  Predsednik

               G. CIAMBA

            (1)  Skupni ukrep Sveta 2005/889/SZVP z dne 25. novembra 2005 o ustanovitvi Misije pomoči Evropske unije za mejni prehod Rafa (EU BAM Rafah) (UL L 327, 14.12.2005, str. 28).

            (2)  Sklep Sveta (SZVP) 2018/943 z dne 29. junija 2018 o spremembi Skupnega ukrepa 2005/889/SZVP o ustanovitvi Misije pomoči Evropske unije za mejni prehod Rafa (EU BAM Rafah) (UL L 166, 3.7.2018, str. 19).


Odločba Komisije z dne 19/06/2019 o razglasitvi združljivosti koncentracije s skupnim trgom (Zadeva št. COMP/M.9392 - EQT Fund Management S.à r.l. / Parques Reunidos Servicios Centrales S.A.) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)